IV PREDAVANJE

Metodski postupci u radu na višeglasnom diktatu

**Ciljevi radionice**: Upoznati polaznike sa različitim vrstama višeglasnih diktata i metodskim postupcima koje je potrebno primjenjivati

**Tok radionice**:

I korak: Dvoglasno i troglasno pjevanje kadance – uvod u višeglasni diktat

II korak: Početna faza nastave u oblasti dvoglasnog diktata

III korak: Metodski postupci koji doprinose razvoju sposobnosti opažanja i zapisivanja dvoglasnog diktata

Na početku ovog predavanja može se postaviti pitanje kada je potrebno početi rad u oblasti višeglasnih diktata? Odgovor je jednostavan: već u početnoj nastavi postoje mnogi metodički postupci i rješenja koja imaju za cilj osposobiti učenike da opažaju i prepoznaju istovremeno zvučanje dva ili više tonova.

Razvoj harmonskog sluha ne treba da bude posljedica razvoja drugih kategorija muzičkog sluha, već se taj razvoj mora odvijati paralelno. Svi metodski postupci iz ove oblasti uvezuju se u logičnu cjelinu sa ostalim postupcima, iz njih proističu i logično se nadovezuju. Opažanje istovremenog zvučanja dva ili više tonova mora biti posljedica višeglasnog pjevanja iste problematike.

Uvod

Da bi se uspješno pristupilo uzradi dvoglasnih i višeglasnih diktata, potrebno je kod učenika razvijati harmonski sluh. Harmonski sluh predstavlja jednu od kategorija muzičkog sluha. Može se definisati kao funkcija muzičkog sluha koja omogućava da se razlikuju harmonske pojave. Slušanje, opažanje i razlikovanje zvučnih predstava koje nastaju istovremenim zvučanjem dva ili više tonova potpuno su nove i drugačije u odnosu na slušanje, opažanje i razlikovanje zvučnih predstava koje nastaju zvučanjem svakog tona pojedinačno (Radičeva, 1997, 96). Uobičajena je praksa da se najvažnijim ciljem početne nastave solfeđa smatra razvoj melodijskog sluha, dok se rad na razvoju i njegovanju harmonskog sluha ostavlja za kasnije, uz opravdanje da je za rad u ovoj oblasti potrebno da su učenici elementarno muzički opismenjeni i da posjeduju znanja o ljestvici, ljestvičnim stupnjevima i intervalima. Tako se prisustvo harmonije u prvim godinama nastave solfeđa svodi najčešće iskustvo učenika koje nastaje slušanjem akordske pratnje koju nastavnik izvodi na klaviru kao pratnju pjesmama koje se uče po sluhu ili pratnju melodijskih vježbi. Jasno je da su takva iskustva onda vrlo različita od jedne do druge škole, jer direktno zavise od spretnosti i sposobnosti samog nastavnika u harmonizovanju pomenutih pjesama ili melodija. Pored pomenutog postupka, potrebno je sporovoditi i aktivnosti kao što su pjevanje poznatih pjesama uz jedan ili dva ležeća glasa ili pjevanje jednostavnih kanona.

Izgrađen melodijski sluh svakako jeste osnova za razvoj harmonskog sluha, ali, ukoliko izostane rad na razvoju harmonskog sluha, ukoliko se učenici od strane nastavnika konstantno ne dovode u situacije u kojima će sticati iskustva iz oblasti harmonskog sluha, melodijski sluh sam po sebi neće biti dovoljan. Vertikalna i horizontalna komponenta melodije usko su povezane i zavisne jedna od druge. Zbog toga rad na oba aspekta treba da se odvija što je moguće više istovremeno. Ukoliko nastavnik ne zastupa ovakvo stajalište, uspješnost u oblasti harmonskog sluha oslanjaće se samo na individualne sposobnosti pojedinca i okolnosti u kojima se odvija nastava solfeđa.

Razvoj harmonskog sluha već u ranoj fazi nastave predstavlja važan zadatak. Muzički pedagozi imaju često oprečna mišljenja o tome u kojoj fazi muzičke nastave, odnosno na kojem nivou, treba započeti rad na razvoju harmonskog sluha. Ova se kategorija muzičkog sluha smatra teškom i zahtjevnom za učenike mlađeg školskog uzrasta, pa se često rad u ovoj oblasti zanemaruje ili uopšte ne sprovodi. Tako imam prilike da se uvjerim da čak i učenici srednjih muzičkih škola imaju probleme i teškoće u prepoznavanju i zapisivanju dvozvuka i trozvuka, kao i dvoglasnih diktata.

Mišljenja sam da sa razvojem harmonskog sluha treba započeti odmah nakon postavke osnovnih tonskih visina, što znači već u ranom školskom uzrastu. Za potrebe rada u ovoj oblasti pogodno je koristiti muzičke igre, koje omogućavaju da se u opuštenoj atmosferi koja ne liči na učenje, kroz zabavu i razonodu usvajaju nova znanja.

Danas ću predstaviti igru *Jabuke*, koju smo koleginica Andrea Ćoso Pamer i ja osmislile tako da se može koristiti u fazi kada učenici još nisu muzički opismenjeni, ili su djelimično opismenjeni, kada dakle još nemaju znanja vezana za ljestvice i stupnjeve, i kada je potrebno da se vežu samo za iskustveni doživljaj dvozvuka i trozvuka na osnovu tonskih boja. Primjenom muzičkih igara moguće je i potrebno već u ranoj fazi nastave solfeđa raditi na postavci i razvoju harmonskog sluha, što stvara pretpostavke za uspješniji rad učenika na višim nivoima muzičke nastave. Cilj koji se postiže je opažanje i razlikovanje istovremenog zvučanja dva ili sva tri tona toničnog trozvuka sa jasnom predstavom koji su to tonovi, zatim vokalno reprodukovanje solmizacionim slogovima dvoglasnih kombinacija i na kraju kompletnog troglasa – toničnog kvintakorda.

Osnovu igre čini pjesma, čija se jednostavna melodija zasniva na ponavljanju I, III I V stupnja C-dur ljestvice, postupnom pokretu toničnog pentahorda i razloženom toničnom kvintakordu.

Notni zapis pjesme

Neophodan preduslov je da su učenici u toku prve godine učenja usvojili osnovne tonske visine uz pomoć pjesama modela, a uz asocijaciju na određenu boju kao simbol određene tonske visine. Tako je boja za ton DO zelena, MI žuta i SOL crvena. Upravo su ove boje iskorišćene kao boje za jabuke o kojima pjesma govori: zelena jabuka koja je kisela, žuta malo slađa, i crvena najslađa.

Važno je napomenuti da se igranju igre pristupa tek kada su učenici u stanju da intonativno čisto i ritmički precizno izvedu pjesmu. To u praktičnoj nastavi znači da je obradi pjesme i utvrđivanju potrebno posvetiti 2-3 časa. Nakon što je pjesma dobro naučena, pristupa se igranju igre.

Idealno bi bilo za potrebe igre napraviti od stiripora, tvrđeg kartona ili šper ploče drvo na čijim granama vise zelene, žute i crvene jabuke. Jednostavnija varijanta je jabuke izrezane od kartona ili papira u zelenoj, žutoj i crvenoj boji staviti u korpu ili kutiju. Može se zadati i učenicima da uz pomoć roditelja naprave ove rekvizite.

Opis igre: Igra se odvija na sljedeći način:

Svi učenici zajedno pjevaju pjesmu, a kada se pjevanje završi, prilaze drvetu ili korpi i biraju jabuku koju najviše vole: zelenu, žutu ili crvenu. Grupišu se prema bojama – određena boja asocijacija je za određeni ton: zelena DO, žuta MI i crvena SOL. Svaka grupa solmizacijom pjeva svoj ton, a zatim nastavnik pokretom pokazuje redosljed kojim pjevaju: DO-MI, DO-SOL, MI-DO, MI-SOL, SOL-MI, SOL-DO. Tako nastaje dvoglas u svim mogućim kombinacijama ova tri tona.

Nakon toga uvodi se i troglasno pjevanje:

prvo pjevaju „zelene jabuke“, zatim se pridružuju „žute jabuke“, i na kraju „crvene jabuke“–

zvuči tonični kvintakord. Nastavnik pokretom pokazuje sljedeću kombinaciju, i tako dok

se ne izvedu sve kombinacije.

Opet slijedi pjevanje pjesme kako bi učenici sada odabrali neku drugu boju jabuke, odnosno

pjevali nov ton. Tako će svi učenici biti u mogućnosti da izvode različite tonove toničnog

kvintakorda.

Igra se zatim odvija u obrnutom smjeru, sa ciljem da se prepoznaju tonovi koji istovremeno zvuče. Za početak, svaki učenik dobija po jednu jabuku. Nastavnik svira na klaviru istovremeno DO-MI, a učenici koji imaju zelene i žute jabuke podižu ih u vis. Slijedi nova kombinacija: MI-SOL, potrebno da reaguju učenici koji imaju žute i crvene jabuke, i tako dalje.

Igra se može učiniti složenijom na sljedeći način: sve jabuke stoje u korpi, a svaki učenik pojedinačno nakon što je saslušao dvozvuk koji je nastavnik odsvirao , traži jabuke odgovarajuće boje i podiže ih iz korpe.

U ovoj fazi muzičke nastave, kada se tek započinje sa muzičkim opismenjavanjem, moguće je i na osnovu grafičkog zapisa melodije sa učenicima pomenutog uzrasta pjevati jednostavna dvoglasna kretanja. Kao simboli mogu se koristiti jabuke određenih boja. Boja kao simbol tonske visine, u vizuelnom i slušnom pogledu, stvoriće jasnu asocijaciju na solmizaciona tonska imena, i omogućiti da učenici uz pomoć asocijacija reprodukuju dvozvuke i trozvuke sastavljene od tonova koje u tom trenutku poznaju.

Ova igra može služiti kao polazna osnova da se dalje uvođenjem jabuka novih boja, naravno onih boja koje su metodom već upoznate kao simboli određenih tonskih visina: braon – RE, plava – FA, bijela – LA, ljubičasta – SI, uvode novi akordi, prije svega subdominantni i dominantni kvintakord, a u starijim uzrastima i sporedni akordi.

Iako se smatra da je igra rezervisna samo za učenike mlađeg uzrasta, rezultati nekih istraživanja sprovedenih u našim školama (radi se doduše o istraživanjima na malom uzorku u okviru diplomskih radova, ali su rezultati ipak interesantni ) i pokazuju da i učenici starijih razreda vole muzičke igre, da vrlo aktivno na njih reaguju, da su opušteniji i spontaniji u usvajanju novih znanja i brži u reagovanju na nove zvučne slike. Zbog toga smo mišljenja da je upravo igra kao sredstvo razvoja harmonskog sluha veoma pogodna i da je treba što više koristiti u nastavi.

**Zaključak:** Sa razvojem i radom u oblasti harmonskog sluha treba početi u ranom školskom uzrastu. Značaj koji harmonski sluh ima za stabilnu intonaciju u svim kasnijim fazama rada na višeglasju ogleda se oslanjanju na upamćene harmonske šablone, koji se nakon nekog vremena čuju u sebi, odnosno spontano zamišljaju.

Igranjem predložene igre učenici se usredsređuju na sopstveni glas uz istovremeno slušanje drugih glasova. Prilagođavajući svoj glas vertikali, postiže se dobra samokontrola glasa, što je od velikog značaja u svakoj oblasti rada u nastavi solfeđa. Iznalaženje tačne pozicije, i precizne tonske visine posebno se dobro vrši prilikom pjevanje konsonantnih sadržaja, kao što je u ovom slučaju tonični kvintakord i dvoglasnih kombinacija tonova unutar njega.

Posjedovanje harmonskog mišljenja obezbjeđuje trenutno projektovanje tonskih visina kroz određenu funkciju, nasuprot horizontalnom, linearnom mišljenju. Rad u ovoj oblasti već od početne nastave dovodi do veće uspješnosti prilikom izrade višeglasnih faktura homofone građe, a što predstavlja zahtjev na višim nivoima nastave solfeđa.

**Jedan od korisnih metodski postupaka jeste p**jevanje početka pjesme radi izdvajanja troglasa. Naravno, melodija mora biti takva da odgovara didaktičkim zahtjevima. Evo jedne takve pjesme:

**Pjesma Skoči zeka iz jendeka**

Početak melodije bazira se na razloženom toničnom kvintakordu u C-duru. Pjesma se uči po sluhu, ili po notnom tekstu, što zavisi od metodskog stajališta nastavnika I grupe učenika sa kojom radi. Nakon što je pjesma utvrđena, izdvaja se samo njen početak: sko-či zeka: do-mi-sol. Učenici slušaju i pamte zvučnu sliku koja je nastala.

Pjevanje kadenci

Sljedeće važno pitanje jeste pjevanje kadenci. Kad učenici treba da počnu da je pjevaju? Naravno, čim se postave svi osnovni tonovi i od njih formira C-dur ljestvica. Već nakon pjevanja kadence, može se početi s sa harmonskim opažanjem, jednostavnim putem.

Kao što je opažanju pojedinačnih tonova prethodilo pjevanje i učenje modela, tako sada harmonskom opažanju prethodi dvoglasno i troglasno pjevanje kadance.

Postavi se kadenca: ispisati na tabli…..

Nastavnik podieli učenike na tri grupe: prvi glas pjeva prvi ton i produžava njegovo trajanje do kraja takta; drugi glas pjeva i zadržava se na dugoj dobi, produžava u polovini do kraja takta; treći glas se pridružuje ostaje na svom tonu, na kraju takta korona. Nastavnik upućuje učenike da pažljivo slušaju izvođenje I pamte zvučn sliku. Posljednji takt pjevaju svi zajedno. Na ovaj način izbjegnuta je konfuzija koja bi nastala kada bi ovaj torglas bio zapisan u dva linska sistema.

Nakon ovakvog uvođenja u višeglasno pjevanje, sasvim je realno očekivati da će učenici biti u stanju da opaze da li su čuli trizvuk do-mi-sol, ili fa-la-do. U početku je potrebno dati dvije mogućnosti, da učenik odabere, a kasnije se ovaj korak odbacuje.

Sjedeći korak je opažanje dva istovremeno odsvirana tona. Bitno je naglastiti da ovdje nema imenovanja intervala, dok se imenovanje tonova odvija usmeno.

Nakon uspješnih usmenim diktata prelazi se na zapisivanje dvozvuka. Zapisivanju dvozvuka prethodi dvoglasno pjevanje jednostavnih pjesama.

Primjer: Na kraj sela

Zapisvanje u cijelim notama, naravno bez taktova I taktica. Zapis se na kraju pjeva, na način da se svaki dvozvuk izvodi kao melodijski pokret.

Za svakoga ko ima dilemu da li je ovo moguće ii potrebno sprovoditi, odgovor daju brojna istraživanja, koja pokazuju da se uzrast od 7 do 10 godina mora iskoristiti za intenzivan razvoj svij kategiruja sluha, a posebno melodijskog i harmonskog.

Sljedeći korak je opažanje akorada. Neko se može zapitati kako je to moguće sprovesti bez poznavanja akorada, njihovih obrataja, znanja iz oblasti harmonije. Mi se u okviru nastave solfeđa fokusiramo na zvuk, na zvučnim sikama i tonskim visinama i imenima, a ne na pojmove iz teorije muzike ili harmonije. U tom smislu, učenicima možemo postaviti pitanje: da li je najniži ton mi ili do, fa ili la. Nije bitno da oni opaze tercu u basu da bi jednog dana znali da je to sekstakord, već da bi razvili čulo slušanja za tonove naročito u niskim registrima koji se teže razlikuju. Izdvajanjem i prepoznavnajem najnižeg tona u dvozvuku ili akordu razvija se dalje sposobnost opažanja linije donjeg glasa. Ovaj vid rada predstavlja neku vrstu izazova za učenike: da vidimo da li neko može…, da vidimo da li neko zna…., potrudi se da….! Opažanje akorada nikako se ne smije postaviti kao zahtjev!

Važan način razvoja harmonskog slua može se sprovesti pjevanjem poznatih pjesama uz ležeći glas, koji izvodi nastavnik na klaviru ili svojim glasom.

Primjer: Sadih jelu u planinu

Nakon ponavljanja, moguće je postaviti zadatak da se prvo poznata pjesma zapiše, a zatim da se opaža i zapisuje glas koji je izvodio nastavnik. Nastavnik će svojim glasom izvoditi donji glas, a melodiju pesme svirati na klaviru, tako će bojom glasa biti izdvojena kontrapunstka melodija koja treba da bude zapisana. Ovim postupkom ponovo se povezuje pjevanje i diktat.

Poseban metodski postupak predstavlja pjevanje dvozvuka iz tabulatora. Na tabli su ispisani tonovi , nastavnik osmišljava dvozvuke vodeći računa o logičnom melodijskom kretanju. Vježbe opažanja počinju bočnim kretanjem, s tim da se pokret naizmjenično javlja u gornjem i donjem glasu. Na taj način učimo učenike da prate horzontalu u dvoglasnom diktatu, a što postaje priprema za izradu višeglasnih diktata. Principom opažanja i zapisivanja dvozvuka počinje i zapisivanje lakih dvoglasnih diktata, što treba da se desi krajem osnovne muzičke škole. Rad na dvoglasnim motivima naravno uvijek se izvodi prilikom utvrđivanje ranije postavljenih tonaliteta, a u osnovnoj školi ga odlikuje krajnja jednostavnost.